Boateng lemaradhat a Bayern szezonrajtjáról
A német védő sérülés miatt hetekre kidőlt.
Jerome Boateng kezdőként lépett pályára Németország színeiben a franciák elleni csütörtöki Eb-elődöntőben, ám a 61. percben Mustafi állt be a helyére. A Bayern München játékosa sérülés miatt nem tudta folytatni a játékot. A védő bevallása szerint vélhetően a német bajnokság szezonnyitójáig nem jön rendbe combsérülése, így lemarad a rajtról.

– Kemény lesz, nem ígérem, hogy ott tudok lenni a szezonnyitón – válaszolta az újságírók kérdésére a védő.

A 2016/17-es szezon első tétmérkőzését a bajorok a Dortmund ellen vívják – a két együttes a Szuperkupa 2016-os döntőjében találkozik augusztus 14-én. A német rekordbajnok első bajnokiját a Werder Bremen ellen vívja augusztus 26-án.
EB 2016